cyanic-selkie/wikianc huggingface dataset:
Shang Tsung
Deadly Alliance
Shang Tsung vei Quan Chin Shao Kahnin luokse, he todistivat tälle uskollisuutensa ja sitten hyökkäsivät tämän kimppuun. Kun Shang Tsung ja Quan Chi ovat päihittäneet tämän (tai ainakin Shao Kahnin kloonin), Shang Tsung muuttui Kung Laoksi ja lähti Liu Kangin luokse. Kun Liu harjoitteli kataansa, Shang Tsung hyökkäsi. Liu Kang pääsi voitolle, mutta samalla Quan Chi hyökkäsi takaa päin antaen Shangille mahdollisuuden tappaa Liun ja viedä tämän sielun. Loppujen lopuksi Deadly Alliance voitti myös muut "Earthrealmin" sankarit ja löysi Onagan armeijan.
"Earthrealmin" sankarien hävittyä, Deadly Alliancella on enää vastassaan Raiden. Shang Tsung ja Quan Chin päihittävät tämän kuitenkin pitkän taistelun jälkeen, mutta iloa ei kestänyt kauan sillä Shang Tsung ja Quan Chi kääntyivät toisiaan vastaan.
Liittouman hajottua
Aluksi Shang Tsungin voitto näytti hyvin todennäköiseltä, mutta Quan Chi kuitenkin voitti tämän. Samalla kuitenkin uudelleensyntynyt Onaga tuli paikalle. Quan Chi hyökkäsi tämän kimppuun, mutta huonolla menestyksellä. Samalla myös Raiden ja Shang Tsung saivat tajuntansa takaisin ja kolmikko yritti yhdessä voittaa Onagan, mutta edes heidän kolmen voimat eivät riittäneet. Raiden teki viimeisen epätoivoisen teon, räjäyttäen itsensä, Shang Tsungin ja Quan Chin, tarkoituksenaan tappaa myös Onaga. Tämä ei kuitenkaan edes vahingoittunut räjähdyksessä. Shang Tsungin kuoltua Liu Kangin ja Suuren Kung Laon sielut vapautuivat.
Ei ole tiedossa, kuinka Shang Tsung selvisi räjähdyksessä, mutta hän päätyi muodostamaan liiton Onagan, Shao Kahnin ja Quan Chin kanssa päästäkseen taistelemaan Blazea vastaan. Yrittäessään päästä Argusin pyramidin huipulle, Shang Tsung naamioitui Ermaciksi ja tappoi Kenshin, mutta Liu Kang, jonka Raiden oli herättänyt henkiin zombiena iski Shang Tsungia koukkuaseillaan muuttaen hänet jälleen vanhaksi mieheksi. Shang Tsung sai taistelussa surmansa juuri, ennen kuin olisi päässyt pyramidin huipulle. Shang Tsungin vaihtoehtoisessa Armageddonin lopetuksessa hän kukisti Blazen ja muutti voimillaan Shao Kahnin kentauriksi ja tuli Outworldin uudeksi hallitsijaksi.
Mortal Kombat vs. DC Universe-pelissä Shang Tsung kohtasi Liu Kangin Wu Shin akatemiassa ja paljastaa tälle tappaneensa hänen mestarinsa, minkä jälkeen Liu Kang kukistaa Shang Tsungin taistelussa, mutta jättää hänet henkiin. Myöhemmin Shang Tsung ilmestyi Themysciraan, jossa hän kohtasi Ihmenaisen ja taisteli häntä vastaan, mutta Ihmenainen kukisti hänet. Myöhemmin Shang Tsung oli läsnä yhdessä Barakan ja Quan Chin kanssa Metropolisissa kun Quan Chi otti Kitanan mielen hallintaansa ja Shang Tsung avusti Scorpionia houkuttelemaan Kapteeni Marvelin Netherealmiin ja Shang Tsung taisteli Kapteeni Marvelia vastaan, mutta hävisi tälle. Myöhemmin Shang Tsung oli läsnä kun Quan Chi vapautti Kitanan voimillaan tämän raivotilasta ja pyysi Raidenilta yhteistyötä yhteisen uhkan torjumiseksi. Shang Tsung joutui tekemään yhteistyötä Liu Kangin kanssa ja kaksikko matkasivat salaperäiselle linnoitukselle, jossa Shang Tsung taisteli Teräsmiestä vastaan voitokkaasti. Myöhemmin Shang Tsung pilkkasi Liu Kangia muistuttamalla tätä mestariensa tappamisesta, mistä Liu Kang joutuu raivotilaan ja taistelee uudelleen Shang Tsungia vastaan, mutta Shang Tsung kukisti Liu Kangin taistelussa. Myöhemmin Shang Tsung pelasti Liu Kangin hengen kukistamalla Green Lanternin taistelussa, mistä Liu Kang kiitti Shang Tsungia. Palattuaan Raidenin temppelille kertomaan tilanteesta, Shang Tsung pilkkaa Kanoa tämän hävittyä taistelun Jokerille, minkä seurauksena Shang Tsung joutuu kukistamaan Kanon taistelussa tämän hyökättyä hänen kimppuunsa ja melkein tappoi Kanon, mutta Sonya esti sen. Myöhemmin Shang Tsung oli muiden mukana Outworldissa taistelemassa DC Universen hahmoja vastaan ja Raidenin jouduttua raivotilaan hän yritti tappaa Shang Tsungin, mutta Liu Kang esti sen. Myöhemmin Shang Tsung todisti, kuinka Raiden ja Teräsmies kukistivat Dark Kahnin ja palauttivat maailmat ennalleen.
Vuoden 2011 Mortal Kombat-pelissä Shang Tsung määrää Johnny Cagen taistelemaan Reptilea ja Barakaa vastaan. Shang Tsung määrää Johnnyn tappamaan Barakan, mutta Johnny kieltäytyy. Shang Tsung myöhemmin ampuu alas pelastushelikopterin yrittäen estää Sonyaa viemästä vapautettua Jaxia pois saareltaan. Viimeisessä ottelussa Liu Kang voittaa Shang Tsungin turnauksessa ja voitti Mortal Kombat mestaruuden. Shao Kahn raivostuu tästä ja käskee Kitanan tappaa hänet, mutta Shang Tsung ehdottaa sääntöjen muuttamista ja uutta turnausta mihin Shao Kahn suostuu ja palauttaa Shang Tsungin nuoruuden. Shang Tsung ilmoitti myöhemmin Raidenille uudesta turnauksesta, minkä Raiden joutui hyväksymään Tarkatanien hyökättyä Wu Shin akatemiaan ja Shang Tsungin vangitessa Sonyan. Myöhemmin Shang Tsung määräsi Jaxin taistelemaan Barakaa vastaan. Shang Tsung myöhemmin muuttui Sub-Zeroksi taistellessaan Smokea vastaan, mutta hävisi tälle. Shang Tsung määräsi myöhemmin Reptilen taistelemaan nuorempaa Sub-Zeroa vastaan. Myöhemmin Kitana taisteli Shang Tsungia vastaan voitokkaasti saatuaan tietää Mileenan luomisesta. Uudessa turnauksessa Kung Lao kukistaa Shang Tsungin taistelussa. Shang Tsung myöhemmin todisti, kuinka Liu Kang tappoi Shao Kahnin ja totesi Earthrealmin voittaneen turnauksen. Myöhemmin keskustellessaan muiden kanssa Shao Kahnin seuraajasta, Shang Tsung torjui Barakan ehdotuksen Mileenasta sanoen Mileenan olevan olemassa vain hänen kokeidensa ansiosta. Quan Chin elvytettyä Shao Kahnin voimillaan Shang Tsung palasi hänen rinnalleen. Myöhemmin Kano käytti Shang Tsungin loitsuja parantaakseen osan Kabalin vammoista. Myöhemmin Shao Kahn tappoi Shang Tsungin siirtämällä tämän voimat ja sielun Sindeliin. Shang Tsung ei ollut yksi niistä hahmoista, jotka Quan Chi myöhemmin herätti voimillaan henkiin Netherealmissa.
Mortal Kombat 11-pelissä selviää, että Shang Tsung oli pitänyt Kotal Kahnia vankina tehden hänellä kokeita. Shang Tsungin kuoltua Kotal pääsi vapaaksi. Myöhemmin Jax ja Jacqui matkasivat Shang Tsungin saarelle, jossa Mortal Kombat- turnaukset pidettiin, jolloin selvisi, että saaren rakennukset olivat vuosien aikana pahasti rapistuneet. Saarella sijaitsi sielujen kaivo, jonne Shang Tsung oli varastoinut vangitsemiaan sieluja. Cetrion myöhemmin nouti saarelta Sielujen Kruunun ja toimitti sen Kronikalle. Shang Tsung esiintyi Mortal Kombat 11-pelissä ladattavana bonushahmona. Shang Tsungin ja Kitanan kohtaamisessa Shang Tsung kertoo tappaneensa Ermacin ja vieneen tämän sisältämät sielut. Myöhemmin paljastui, että Kronika oli tuonut menneisyyden Shang Tsungin nykyaikaan avustamaan häntä, mutta Shang Tsung kieltäytyi avustamasta Kronikaa tämän suunnitelmissa, minkä seurauksena Kronika oli vanginnut Shang Tsungin tyhjyyteen yhdessä Fujinin ja Nightwolfin kanssa. Liu Kangin kukistettua Kronikan, Shang Tsung vapautui vankeudestaan ja ilmestyi Liu Kangin luo kertoen hänelle heidän tarvitsevansa Kronikan kruunun, jotta he voisivat peruuttaa aikajanan tuhon. Liu Kang suostuu Raidenin vastustuksesta huolimatta lopulta lähettämään Shang Tsungin, Fujinin ja Nightwolfin menneisyyteen noutamaan kruunun käskien samalla heitä pitämään Shang Tsungia silmällä. Shang Tsung avusti kaksikkoa erinäisissä taisteluissa ja ehdotti heille Sindelin palauttamista ennalleen sanoen heidän tarvitsevansa häntä myöhemmin. Shang Tsung myöhemmin imi itseensä langenneen Nightwolfin sielun parantaakseen vammansa. Shang Tsungin vakuutettua Sheevan avustamaan heitä suunnitelmassaan hän naamioituu shokaniksi, mutta matkallaan Sielujen Kammioon Baraka tunnisti Shang Tsungin ja lävisti tämän pitkällä terällään paljastaen heidät. Myöhemmin palautettua Sindelin ennalleen voimiensa avulla Shang Tsung matkasi muiden kanssa saarelleen ja liikuttui nähtyään kuolleiden palvelijoidensa olleen hänelle uskollisia loppuun asti. Shang Tsung avusti Fujinia ja Nightwolfia taisteluissa Kabalia, Noobia ja tulevaisuuden Jaxia vastaan yrittäen imeä tulevaisuuden Jaxin sielun itseensä, mutta Fujin esti sen. Kolmikon onnistuttua saamaan kruunun haltuunsa ja Sindelin kukistettua Cetrionin taistelussa Shang Tsung lähetti luomansa tuliolennon avulla Cetrionin pois.
Vuoden 1995 Mortal Kombat-elokuvassa Shang Tsung toimi Mortal Kombat-turnausten järjestäjänä. Myöhemmin selvisi, että Shang Tsung oli tappanut Liu Kangin veljen Chanin. Shang Tsung määräsi Reptilen pitämään silmällä Kitanaa, johon Liu Kang oli ihastunut. Myöhemmin Shang Tsung imi itseensä Goron kukistaman vastustajan, Johnny Cagen ystävän Art Leanin sielun. Johnny Cagen onnistuttua kukistamaan Goron Shang Tsung vangitsi Sonyan ja pakeni Outworldiin. Myöhemmin Kitana auttoi Johnnya ja Liu Kangia tunkeutumaan Shang Tsungin linnaan. Shang Tsung yritti saada Sonyan taistelemaan häntä vastaan huijaamalla tätä sanomalla, että kieltäytyminen johtaisi Earthrealmin häviöön. Kitanan saavuttua paikalle muiden kanssa hän nuhteli Shang Tsungia tämän petoksesta ja vaati tätä vapauttamaan Sonyan ja hänen häviävän itse turnauksen, jos hän ei noudata sääntöjä. Liu Kangin taistellessa Shang Tsungia vastaan Tsung muuttuu Chaniksi ja usuttaa aiemmin viemänsä sielut Liu Kangin kimppuun. Liu Kang onnistuu kukistamaan Shang Tsungin ampumalla tätä tulipallolla, joka heittää Tsungin päin rautapiikkejä tappaen hänet, jolloin Tsungin viemät sielut vapautuvat ja Liu Kang julistettiin turnauksen voittajaksi.
Bodorna
thumb|250px|Bodornan kirkko. thumb|250px|Aragvin laakso Bodornassa. Bodorna on kylä Georgiassa. Se sijaitsee Georgian sotilastiellä kahdeksan kilometrin päässä Dušetin kaupungista Mtskheta-Mtianetin alueella maan itäosassa.
Bodorna sijaitsee Aragvi-joen pienen sivuhaaran, Dušetis-khevin, oikealla rannalla 880 metrin korkeudella merenpinnasta. Kylä linnoitettiin keskiajalla, jotta sinne voitaisiin majoittaa pakolaisia viereisiltä paikkakunnilta ulkomaiden hyökkäysten aikana. Niinpä Bodornan ihmisen kaivertamien luolien tiedetään toimineen Aragvin laakson väestön suojapaikkana, kun Timur Lenkin turkkilais–mongolialainen armeija hyökkäsi Georgian ylämaille 1390-luvulla.
Kylän eteläpuolella on 15 metriä korkea pylväs, jonka alkuperä ei ole täysin selvillä. Se muistuttaa ihmishahmoa, munkkia, ja se saattaa olla ihmisen veistämä rakennelma, joka on kaiverrettu kulttitarkoituksiin eroosion valmiiksi kuluttamasta kalliosta varhaisella kristityllä kaudella mahdollisesti 400–500-luvuilla. Pylväässä on yksi suurista luolista, joita käytettiin suojina Timurin hyökkäysten aikana. Keskiaikaisen kronikan mukaan Timurin sotilaat laskeutuivat pylvästä köysiä pitkin ja ampuivat palavia nuolia ihmisiä täynnä olevaan luolaan.
Bodornassa on 1400-luvulla rakennettu Jumalansynnyttäjän syntymän kirkko, joka toimi Šaburidze-suvun Aragvin herttuoiden sukukirkkona ja hautausmaana. Se rakennettiin lähes kokonaan uudelleen vuonna 1717 ajan kaiverruksen mukaan. Nykyaikaan säilynyt rakennus on yksilaivainen kupolikirkko, joka seisoo metsäisellä rinteellä.
Porin satama
thumb|Konttialus Porin sataman Mäntyluodon laiturissa Porin satama (LOCODE: FI POR, Port of Pori ) on Porissa, Satakunnassa sijaitseva satama, joka rahtimääriensä puolesta kuuluu Suomen kymmenen suurimman sataman joukkoon.
Sataman toimitusjohtaja on Vesa Mäkilä. Sataman Tahkoluodon väylän syvyys on 15,3 metriä.
Sataman osat ja resurssit
Satama koostuu toiminnallisesti kolmesta eri satama-alueesta,
Satama voi vastaanottaa Cape-, Panamax-, Handy- ja Feeder-luokan aluksia. Sataman laiturien pituus on noin 3 kilometriä.
Mäntyluodon satamassa on laiturimetrejä noin 2 373, joista on korjauspaineessa 520 metriä.
Rahdin määrä ja laatu
thumb|centre|800px|Panoraamakuva Mäntyluodon satamasta. Kuva otettu [[Kallo (saari)|Kallosta.]] thumb|centre|800px|Panoraamakuva Tahkoluodosta. Kuvassa Porin sataman hiililaitureiden aluetta ja [[Tahkoluodon voimalaitos sekä Meri-Porin voimalaitos.]]
Kirsi Antila
Kirsi Antila (o.s. Välimaa, s. 15. lokakuuta 1978 Jämijärvi) on suomalainen uransa lopettanut hiihtäjä. Antila kilpaili nuorempana hiihdon lisäksi yleisurheilussa, mutta hiihto vei lopulta voiton. Kesäisin hän on kilpaillut myös kirkkovenesoudussa, seuranaan Ikaalisten Soutajat. Hiihdossa hän edustaa Jämin Jännettä.
Antila osallistui Torinon olympialaisiin 2006, jossa hän oli yhdistelmäkilpailussa 34:s. Maailmanmestaruuskilpailuihin Antila on osallistunut Val di Fiemmessä 2003, missä hän sijoittui perinteisen hiihtotavan 10 kilometrillä kymmenenneksi ja yhdistelmähiihdossa 24:nneksi sekä Oberstdorfissa 2005, missä hän sijoittui viestissä aloitusosuuden hiihtäjänä viidenneksi sekä perinteisen hiihtotavan 30 kilometrillä 21:nneksi, perinteisen sprintissä 22:nneksi ja yhdistelmähiihdossa 27:nneksi. Maailmancupissa Antila on sijoittunut henkilökohtaisilla matkoilla kaksi kertaa palkintokorokkeelle parhaan sijoituksen ollessa toinen sija perinteisen sprintissä Lahdessa maaliskuussa 2005.
Antila on 168 senttimetriä pitkä ja hän painaa 60 kilogrammaa. Häntä valmensi Heikki Pusa. Antila meni kesällä 2007 naimisiin ampumahiihtäjä Timo Antilan kanssa.
Toimintokohtainen organisaatio
Toimintokohtainen organisaatio tai toiminto-organisaatio tai funktionaalinen organisaatio on organisaatiorakenne, jonka määräävät ne toiminnot, joita yrityksessä tai yhteisössä on olemassa. Sitä käytetään paljon muun muassa kauppaliikkeissä, varsinkin tavarataloissa, joissa jako eri toimintoihin tapahtuu luontevasti tuoteryhmittäin. Suuressa tavaratalossa tuotteiden löytäminen vaatisi asiakkaalta kohtuutonta vaivaa ellei tuotteita olisi järjestetty eri osastoihin ja osastoissa eri tuoteryhmiin.
Toimintokohtaisessa organisaatiossa toimijoilla on useampia suoria esimiehiä, joista jokainen vastaa oman erikoisalansa toiminnasta. Toimintokohtainen organisoituminen perustuu siis erikoistumiselle. Sen haittana ovat, että se suosii autoritaarista johtamistyyliä ja on muutosherkkyydeltään heikko. Tieto kulkee helposti vain ylhäältä alas, esimiehiltä alaisille, ja synergia eri toimintojen välillä on heikkoa. Päätöksenteko on keskitetty ylimmälle johdolle.
Toiminto-organisaatio juontaa juurensa 1900-luvun alun Henry Fordin ja Frederick Winslow Taylorin ajatuksiin, joiden keskiössä olivat mekanistinen lähestymistapa, yksityiskohtainen työnjako ja tehokas valvonta, joka korosti johdon kyvykkyyttä. Suomen julkisella sektorilla tämä organisaatiomalli alkoi yleistyä 1960-luvulla.
Matriisiorganisaatio on yhdistelmä linja- ja toimintokohtaisesta organisaatiomallista.
Isaiah Berlin
Isaiah Berlin (Sers Jesaja Berlins; 6. kesäkuuta 1909 Riika, Liivinmaan kuvernementti, Venäjän keisarikunta – 5. marraskuuta 1997 Oxford, Englanti) oli latvialaissyntyinen brittiläinen filosofi ja aatehistorioitsija. Häntä pidetään 1900-luvun merkittävimpiin kuuluvana aatehistorioitsijoita. Berlin toimi Oxfordin yliopiston professorina.
Nuoruus ja opiskelu
thumb|left|Isaiah Berlinin syntymäkoti. Isaiah Berlin syntyi Riiassa vuonna 1909 keskiluokkaiseen chabad-lubavitch juutalaiseen perheeseen. Isaiah oli liikemiesisän ja kotiäidin ainoa lapsi. Perhe muutti vuonna 1916 Pietariin.
Kun bolševikit nousivat Venäjällä valtaan, juutalaiset Berlinit kokivat olonsa vaikeaksi. Perhe sai vuonna 1920 latvialaisina luvan muuttaa takaisin Riikaan, mistä he muuttivat seuraavana vuonna Britanniaan. Isaiah Berlin kävi St Paul’s Schoolin ja pääsi sitten opiskelemaan Oxfordin yliopiston Corpus Christi Collegeen.
Jewell Loyd
Jewell Loyd (s. 5. lokakuuta 1993) on yhdysvaltalainen koripalloilija. Hän on voittanut koripallossa olympiakultaa ja kaksi maailmanmestaruutta sekä pelannut WNBA:ssa kaudesta 2015.
Isaiah Berlin
Filosofiasta poliittiseen ajatteluun
All Souls Collegessa Berlin oli perustamassa filosofista keskustelupiiriä, joka kokoontui hänen työhuoneessaan vuosina 1937–1939. Hänestä tuli vuonna 1938 New Collegen tutkija, ja seuraavana vuonna hän julkaisi All Soulsissa kirjoittamansa elämäkerrallisen tutkielman Karl Marxista. Elämäkerta oli eräänlainen uran käännekohta, sillä sen jälkeen hän suuntautui analyyttisen filosofian sijaan poliittiseen ajatteluun.
Jewell Loyd
Loyd edusti yliopistosarja NCAA:ssa Notre Damen yliopiston Fighting Irish -joukkuetta vuosina 2012–2015. Seattle Storm varasi hänet ensimmäisellä varausvuorolla vuonna 2015. Ensimmäisellä kaudellaan hänet valittiin vuoden tulokkaaksi ja toisella kaudellaan kakkostähdistökentälliseen. Kaudella 2018 hän voitti WNBA:n mestaruuden ja pelasi ensimmäisen kerran liigan tähdistöottelussa. Kaudella 2020 hän voitti toisen mestaruutensa, ja kaudella 2021 hänet valittiin liigan ykköstähdistökentälliseen. Kahdeksalla WNBA-kaudellaan Loyd on pelannut yhteensä 252 runkosarjaottelua ja 25 pudotuspeliä. Runkosarjassa hänen ottelukohtainen pistekeskiarvonsa on 15,3, syöttökeskiarvonsa 3,1 ja levypallokeskiarvonsa 3,4. Pudotuspeleissä vastaavat lukemat ovat 16,3, 3,2 ja 4,0.
Isaiah Berlin
Filosofiasta poliittiseen ajatteluun
Berlin työskenteli toisen maailmansodan aikana 1940–1942 Britannian tiedotusmninisteriössä New Yorkissa. Sen jälkeen hän toimi Washingtonissa Britannian Yhdysvaltain-suurlähetystössä, missä hän kirjoitti viikoittaisia raportteja Yhdysvaltain politiikasta. Berlin työskenteli sodan jälkeen 1945–1946 Britannian Moskovan-suurlähetystössä, missä hän tutustui muun muassa Boris Pasternakiin ja Anna Ahmatovaan ja tuli entistä selkeämmin totalitarismin vasustaja.
Jewell Loyd
Talvikausina Loyd on pelannut Turkissa, Kiinassa, Etelä-Koreassa ja Espanjassa.
Isaiah Berlin
Filosofiasta poliittiseen ajatteluun
Berlin palasi Oxfordiin vuonna 1946. Hän opetti filosofiaa ja aatehistoriaa sekä Britannaissa että Harvardin yliopistossa. Berlin piti BBC:lle vuonna 1952 luentosarjan "Freedom and its Betrayls" ja seuraavana vuonna luennon "History as an Excuse. Berlinin vuonna 1953 julkaisema teos Siili ja kettu'' on ehkäpä hänen vaikutusvaltaisin kirjansa. Siinä hän jakoi maailman ajattelijat niihin, jotka "tiesivät monia asioita", ja niihin, jotka "tiesivät yhden ison asian".
Berlinistä tuli vuonna 1957 All Souls Collegen sosiaali- ja poliittisen teorian professori. Hänen virkaanastujaispuheensa oli "Kaksi vapauden käsitettä". Siitä muodostui poliittisen teorian vapauskeskustelun kulmakiviä ja 1900-luvun siteeratuimpia poliittisen filosofian kirjoituksia.
Berlin aloitti vuonna 1966 juuri perustetun Wolfson Collegen rehtori. Hän jätti seuraavana vuonna All Souls Collegen professorin paikkansa. Berlin toimi Wolfson Collegen johdossa eläköitymiseensä vuoteen 1975 asti. Hän toimi lisäksi vuosina 1966–1971 City University of New Yorkin vierailevana professorina ja vuosina 1974–1978 British Academyn johtajana.
Berlin jatkoi kirjoittamista eläköitymisensä jälkeen, mutta hänen haaveensa laajasta eurooppalaisen romantiikan historiasta jäi kuitenkin valmistumatta.
Ajattelu
Berlinille oli ominaista kiinnostus yksilöiden erikoislaatua ja merkitystä kohtaan. Teoksissaan hän yhdisti elämäkerrallisia ja psykologisia näkökohtia aatehistoriallisiin. Pidempien kirjojen sijaan Berlin toi ajatuksena esiin ennen kaikkea esseinä. Esseissään Berlin käsitteli monenlaisia asioita, mutta yhtenäisenä teemana on pluralismin puolustaminen ja "yhden totuuden ajatusmallien vastustaminen. Berlin vastusti ajatusmallia, jossa kuhunkin kysymykseen on vain yksi oikea vastaus, jossa vastaukset kaikkiin näihin kysymyksiin voidaan löytää ja jossa eri kysymyksien vastaukset muodostavat ristiriidattoman kokonaisuuden.
Isaiah Berlin tunnetaan kenties parhaiten artikkelistaan Two Concepts of Liberty (suom. Kaksi vapauden käsitettä teoksessa Vapaus, ihmisyys ja historia), jossa hän esitteli sittemmin yleiseen yhteiskuntafilosofiseen kielenkäyttöön vakiintuneet käsitteet positiivinen ja negatiivinen vapaus.
Toinen Berlinin tunnetuimmista artikkeleista on Tolstoin historianfilosofiaa käsittelevä The Hedgehog and the Fox (suom. Siili ja kettu), jossa hän Arkhilokhoksen kuuluisaan fragmenttiin viitaten jaottelee ihmiset kettuihin ja siileihin. Ketut tietävät monta asiaa, mutta siilit tietävät yhden suuren asian.
Yksityiselämä
Berlin oli poikamies lähes viisikymmentävuotiaaksi saakka. Hän meni naimisiin vuonna 1957 Aline de Gunzbourgin kanssa. Heidän liittonsa kesti Berlinin kuolemaan 1997 saakka.
The Woman Gives
The Woman Gives on vuonna 1920 ensi-iltansa saanut Roy William Neillin ohjaama yhdysvaltalainen mykkä draamaelokuva, jonka pääosassa on Norma Talmadge.
The Woman Gives perustuu Owen Johnsonin samannimiseen romaaniin vuodelta 1916, ja sen pohjalta Grant Carpenter ja Waldo Walker laativat elokuvan käsikirjoituksen. Elokuvan tuotti Joseph M. Schenck, ja elokuvan tuotantoyhtiönä oli Norma Talmadge Film Corporation. The Woman Gives sai Yhdysvaltain ensi-iltansa 29. maaliskuuta vuonna 1920, ja sen levitti First National. Elokuvan kopiota säilytetään Yhdysvaltain kongressin kirjaston elokuva-arkistossa.
Rashida Jones
thumb|Rashida Jones maaliskuussa 2009. Rashida Leah Jones (s. 25. helmikuuta 1976 Los Angeles, Kalifornia ) on yhdysvaltalainen elokuva- ja televisionäyttelijä sekä käsikirjoittaja. Hänet tunnetaan parhaiten rooleistaan televisiosarjoissa Puisto-osasto, Konttori ja Käytäväpeliä. Jones on myös näytellyt useissa elokuvissa, kuten I Love You, Man (2009), The Social Network (2010) ja Our Idiot Brother (2011). Hän esiintyi naispääosassa vuoden 2012 elokuvassa Celeste & Jesse – aina yhdessä, johon hän laati myös käsikirjoituksen yhdessä Will McCormackin kanssa.
Jones oli mukana käsikirjoittamassa elokuvaa Toy Story 4, joka sai ensi-iltansa vuonna 2019. Lisäksi hän on käsikirjoittanut muun muassa yhden jakson tv-sarjaan Black Mirror.
Varhaiselämä
Jonesin isä on afroamerikkalainen muusikko Quincy Jones ja äiti näyttelijä Peggy Lipton. Hänen vanhempi siskonsa on Kidada Jones. Hänellä on lisäksi viisi sisaruspuolta isänsä muista suhteista. Jonesilla on äitinsä kautta venäläisiä ja latvialaisia sukujuuria. Rashida ja hänen siskonsa kasvatettiin juutalaisiksi. Jones kasvoi Bel Airissa Kaliforniassa, ja hänen vanhempiensa avioliitto oli yhtä vuoristorataa koko hänen lapsuusaikansa. Vanhemmat erosivat Rashidan ollessa 14-vuotias, ja hän jäi äitinsä luo asumaan. Jonesilla oli jo lapsena musikaalisia kykyjä, ja hän soitti klassista pianoa. Hän kävi samaa koulua kuin Paris Hilton ja Kim Kardashian.
Pachacútec
thumb|250px|Pachacútec Guaman Poman piirtämänä.
Pachacútec eli Pachacuti oli inkojen yhdeksäs hallitsija eli Sapa Inca 1438-1471/1472. Hänen koko nimensä oli Pachacuti Inca Yupanqui, "Hän joka tekee maailman uudelleen". Pachacútec oli neljäs Hanan-dynastiasta, ja hänen syntymänimensä oli Cusi Yupanqui. Hän laajensi inkavaltiota huomattavasti, ja muutti silloisen Cuzcon kuningaskunnan suurvallaksi nimeltä Tawantinsuyu. Sen linnoitetuksi pääkaupungiksi rakennettiin Machu Picchu.
Pachacútec niitti mainetta ja kunniaa jo edellisen hallitsijan Viracocha Incan aikana. Silloin chankat hyökkäsivät Cuzcoon. Pachacútec hyökkäsi vahvan armeijan johdossa chankoja vastaan samaan aikaan kun hänen isänsä ja veljensä pakenivat. Pachacútecin armeija oli voittoisa. Valtaan päästyään Pachacútec aloitti valloitussodat ilmeisesti vallanhimonsa takia. Pachacútec olikin taitava sotilas ja hallitsija, ja kykeni toteuttamaan haaveensa valtakunnan laajentamisesta. Hän määräsi veljensä Capac Yupanquin sotaretkelle pohjoiseen. Tämä eteni suunniteltua pidemmälle pohjoiseen ja valtasi muun muassa Cajamarcan. Veli menestyi Pachacútecin mielestä liiankin hyvin. Hän koki tämän uhkaavan asemaansa ja mestautti veljensä. .
Pachacútecin poika oli seuraava inkahallitsija Túpac Inca Yupanqui.
Pachacútec kehitti Cuzcoon monimutkaisen asemakaavan. Kaupungin halki virtaavat joet olivat aikaisemmin aiheuttaneet tulvia, mutta nyt ne ohjattiin kanaviin. Keskustaan rajattiin erilaisia kaupungiosia uskonnollisiin ja hallinnollisiin tarkoituksiin. Kaupungin ulkopuolelle perustettiin ruoan ja muiden tarvikkeiden tuotantoon erikoistuneita esikaupunkeja.
Rotuerottelu
upright|pienoiskuva|Kyltti [[Georgia (osavaltio)|Georgiassa Yhdysvalloissa vuodelta 1943 osoittaen värillisille varatun odotushuoneen.]]
Rotuerottelu tai (rodullinen) segregaatio on käytäntö, jossa ihmisiä erotellaan rodun perusteella normaaleissa toiminnoissa kuten koulutuksessa, julkisissa kulkuvälineissä, hotelli- ja ravintolapalveluissa tai asumisessa. Rotuerottelu voi olla pakollista tai vapaaehtoista ja virallista tai epävirallista. Lainsäädäntöön perustuvaa rotusegregaatiota on harjoitettu muun muassa Yhdysvaltojen etelävaltioissa noin 1960-luvulle asti ja apartheidin aikaan Etelä-Afrikassa.
Rotuerottelua on käytetty poliittisesti dominoivan etnisen ryhmän etuoikeutetun sosioekonomisen aseman ylläpitämiseen. Historian aikana lukuisat valloittajat kuten mongolit, bantut ja asteekit ovat ylläpitäneet rotuerottelujärjestelmiä valloittamiensa kansojen piirissä. Rotuerottelujärjestelmiä on ilmennyt kaikissa monietnisissä yhteisöissä lukuun ottamatta Havaijin ja Brasilian kaltaisia yhteiskuntia, jossa etniset ryhmät ovat voimakkaasti sekoittuneet.
Yhdysvallat
Yhdysvalloissa rotuerottelu perustui juridisesti Yhdysvaltain korkeimman oikeuden vuonna 1896 antamaan päätökseen Plessy vastaan Ferguson Päätöksen mukaan Louisianan osavaltion laki, joka teki mustille ja valkoisille tarkoitetut erilliset mutta yhdenvertaiset tilat rautatieliikenteessä pakollisiksi, ei ollut perustuslain vastainen. Päätös muodosti osavaltioiden ja paikallishallintojen rotuerottelukäytäntöjen juridisen perustan aina vuoteen 1954 asti, jolloin korkein oikeus kumosi sen päätöksellä Brown vastaan Topekan koululautakunta. Tässä yksimielisessä (9–0) päätöksessä katsotaan, että rotuerottelu on perustuslain neljännentoista lisäyksen, joka takasi kaikille kansalaisille yhtenäisen kohtelun lain edessä, vastainen. Päätös aloitti Yhdysvalloissa koulutusjärjestelmän ja yleisemmän sosiaalisen reformin ja toimi innoittajana kansalaisoikeusliikkeen syntymiselle.
Etelävaltioissa rotuerottelun säätivät niin sanotut Jim Crow -lait. Jim Crow -lait antoivat mustalle väestölle erilliset mutta "yhtäläiset" oikeudet (separate but equal). Todellisuudessa nämä lait olivat osa järjestelmällistä rotusyrjintää, joilla rajoitettiin mustan väestön tavallista elämää. Pääosin ne pyrkivät erottamaan mustan väestön valkoisista ihmisistä muun muassa kouluissa ja useimmissa julkisissa paikoissa, erityisesti junissa ja busseissa. Vuonna 1914 jokaisessa etelävaltiossa oli Jim Crow -lakeja. Vuonna 1930 Alabaman Birminghamissa valkoisten ja värillisten oli esimerkiksi laitonta pelata dominoa tai tammea keskenään. Lakien noudattamatta jättäminen merkitsi jopa koko perheen saattamista alttiiksi hengenvaaralle. Ilmiötä sivusivat alkuvuosina myös lukuisat vihaisten väkijoukkojen suorittamat lynkkaukset.
Natsi-Saksa
Natsit erottelivat ihmiset "arjalaisiin" ja muihin vuonna 1935 säädetyillä Nürnbergin laeilla. Osa näistä perustui suoraan yhdysvaltalaisiin rotuerottelulakeihin.
Etelä-Afrikka
pienoiskuva|upright|Kyltti [[Durbanin hiekkarannalla vuonna 1989. Sen mukaan ainoastaan valkoiset voivat käyttää rantaa.]]
Etelä-Afrikassa afrikaanerinationalistinen Kansallispuolue lähti kampanjoimaan vuoden 1948 vaaleissa uuden apartheidiksi kutsumansa politiikan puolesta. Kansallispuolue lupasi myös turvata "valkoisten työläisten edut ja työmahdollisuudet valkoisten alueilla", ja sen vaalikampanjassa käytettiin iskulauseita kuten Swart gewar (musta vaara) ja Die kaffer op sy plek (Kafferi sinne minne kuuluukin). Puolue voitti vaaleissa parlamentin enemmistön, vaikka saikin alle puolet annetuista äänistä, ja muodosti hallituksen Daniel François Malanin johdolla.
Aziz el-Shawan
Aziz el-Shawan (6. toukokuuta 1916 – 14. toukokuuta 1993 ) oli egyptiläinen säveltäjä. Häntä pidetään toisen egyptiläissäveltäjäsukupolven edustajana, jona hän loi oman tyylinsä kansallisin vaikuttein. Hänen opettajanaan oli Moskovassa Aram Hatšaturjan, jolta saadut vaikutteet näkyvät värikkäässä orkestroinnissa ja melodisen linjan käytössä. El-Shawan on teosten nimissä ja motiiveissa viitannut sekä muinaiseen että myöhempään, arabien asuttamaan Egyptiin.
Rotuerottelu
Etelä-Afrikka
Uusi hallitus ryhtyi nopeasti toteuttamaan rotuerottelulainsäädäntöä. Vuoden 1952 passien poisto ja dokumenttien koordinoimislaki (Abolition of Passes and Co-ordination of Documents Act) ja alkuasukaslakien muutoslaki (Native Laws Amendment Act) määräsivät, ettei kukaan afrikkalainen saanut oleskella millään kaupunkialueella 72 tuntia pidempään ilman todistusta siitä, että oli laillisessa työsuhteessa. Vuoden 1949 seka-avioliittojen kieltolain (Prohibition of Mixed Marriages Act) jatkoksi, joka kielsi rotujen väliset avioliitot, säädettiin vuonna 1950 moraalittomuuslaki (Immorality Act), joka kielsi kaikki sukupuolisuhteet valkoisten ja muiden ryhmien välillä. Vielä laajemmat vaikutukset oli samana vuonna säädetyllä ryhmäaluelailla (Group Areas Act), joka määritteli kaikki maa-alueet rodun mukaan. Laki antoi hallitukselle vallan julistaa jokin alue kuuluvaksi jollekin tietylle ryhmälle ja poistaa muihin ryhmiin kuuluvat asukkaat alueelta väkivalloin. Lakia sovellettiin pian muun muassa Johannesburgin Sophiatownin alueelle, joka oli ollut yksi kaupungin vanhimpia mustia asuinalueita. Hallitus julisti sen valkoiseksi, ja noin 100 000 asukasta siirrettiin kolmentoista mailin päässä sijaitsevalle uudelle alueelle.
Aziz el-Shawan
El-Shawanin teosten joukossa ovat baletti Isis ja Osiris, neljä sinfoniaa, konsertto pianolle ja orkesterille sekä Omanin perinnemusiikkiin pohjautuva Tansseja. Hän sävelsi myös maansa ensimmäisen oopperan (Anas al-Wogood), joka kantaesitettiin kolmekymmentä vuotta säveltämisensä jälkeen vuonna 1995.
Rotuerottelu
Etelä-Afrikka
Vuonna 1953 säädettiin laki, jonka mukaan kaikki julkiset tilat ja palvelut, esimerkiksi puistonpenkit, hiekkarannat ja odotustilat, tuli eritellä roduittain. Näiden tilojen ja palveluiden ei tarvinnut olla yhdenvertaisia. Kaikesta Kansallispuolueen apartheidlainsäädännöstä pitkällä tähtäimellä tuhoisimmat vaikutukset oli vuonna 1953 säädetyllä bantuopetuksen lailla, joka siirsi kaiken afrikkalaisten kouluopetuksen opetusministeriöltä alkuasukasasioiden osaston hoidettavaksi.
Aziz el-Shawan
Hänen tyttärensä on etnomusikologi Salwa el-Shawan Castelo-Branco. Hänen oppilaidensa joukossa oli Kairon taideakatemian konservatoriossa Haitham Sukkarieh.
Rotuerottelu
Etelä-Afrikka
Suurapartheidin nimellä tunnettu massiivinen sosioekonominen ohjelma meni vielä pidemmälle. Ohjelman tarkoituksena oli pitää maan ei-valkoinen väestö täysin poissa valkoisten asuttamilta alueilta ja siten "pelastaa valkoinen yhteisö häviämiseltä". Sen keskeisenä ajatuksena oli, että rotujen täydellinen erottaminen toisistaan johtaisi vakauteen ja järjestykseen. Uskottiin, että eteläafrikkalaiset ei-valkoiset väestöryhmät hyväksyisivät omien yhteisöjensä tilanteen, kunhan heidän yhteytensä valkoiseen Etelä-Afrikkaan pidettäisiin mahdollisimman vähäisenä. Maan pääministerin Hendrik Verwoerdin mukaan afrikkalaisten "ei tulisi haluta integroitua eurooppalaisen yhteisön elämään, vaan ymmärtää, että hänen omassa yhteisössään kaikki ovet ovat avoinna". Suurapartheidin tarkoituksena oli myös turvata halvan työvoiman saatavuus ja kuitenkin pitää afrikkalaiset poissa kaupungeista rakentamalla tehtaita mustien heimoreservaattien rajoille. Hallituksen lopullisena tavoitteena oli siirtää kaikki afrikkalaiset bantustanien kansalaisiksi.
Geminidit
pienoiskuva|300px|Geminiden parvi pohjoisella taivalla vuonna 2013.
Geminidit on meteoriparvi, jonka tähdenlentoja esiintyy joulukuun puolivälissä, huipun ollessa suunnilleen 12.–14. joulukuuta. Geminidit havaittiin ensimmäisen kerran vasta noin 150 vuotta sitten, eli paljon myöhemmin kuin monet muut meteoriparvet, kuten Leonidit ja Perseidit. Voimakkuuden on havaittu kasvavan vuosi vuodelta ja nykyään voidaan nähdä hyvissä olosuhteissa 120–160 tähdenlentoa tunnissa. Tähdenlennot näyttävät tulevan Kaksosten tähtikuvion suunnasta, mutta niitä voidaan nähdä lähes kaikkialla yötaivaalla. Geminidien alkulähde on asteroidi 3200 Phaethon, on jättänyt pölyä ja soraa radalleen. Maapallon kulkiessa pölyvanan läpi materiaalia tulee ilmakehään jossa se kuumenee ja hehkuu ja aiheuttaa valoviiruja eli tähdenlentoja.
Toivo Pawlo
pienoiskuva|Toivo Pawlo vuonna 1968. Toivo Pawlo (25. joulukuuta 1917 Lontoo – 14. kesäkuuta 1979 Tukholma) oli ruotsalainen näyttelijä. Hänen vanhempansa olivat ooppera- ja operettilaulajia, ja hän opiskeli Kuninkaallisen draamateatterin oppilaskoulussa 1930-luvulla. Hän näytteli myös Riksteaternissa sekä Malmön ja Tukholman kaupunginteattereissa. Malmössä hän kuului Ingmar Bergmanin teatteriseurueeseen.
Pawlon äänirooli Tyko Jonssonina animaatiossa Karl-Bertil Jonssonin jouluaatto on Ruotsissa hyvin tunnettu. Animaatiota on esitetty myös Suomessa useasti jouluisin. Lisäksi hän on kertojanäänenä Kallen kiipeilypuussa sekä Barbro Lindgrenin lastenkirjaan perustuvassa animaatiossa Loranga, Masarin och Dartanjang.
Zach Hamill
Zachery Robert Hamill (s. 23. syyskuuta 1988 Vancouver, Brittiläinen Kolumbia, Kanada) on kanadalainen jääkiekkoilija, joka pelaa Norjan GET-ligaenin Lørenskog IK:ssa. Hän on pelipaikaltaan keskushyökkääjä, mutta Hamill osaa pelata myös laidassa. Elite Prospects -sivuston Erik K. Pirin mukaan hänen vahvuuksiinsa kuuluu pelintekeminen, pelikäsitys, visio, ylivoimapelaaminen ja syöttäminen. Hamill ei ole kuitenkaan kovin isokokoinen ja hänellä on parannettavaa myös luistelunopeudessa ja kahden suunnan pelaamisessa. Hamill laukoo oikealta.
Hamill oli juniorina myös erittäin lupaava pelaaja, sillä Boston Bruins varasi hänet koko NHL:n varaustilaisuuden 2007 kahdeksantena pelaajana. Hamillin NHL-ura on jäänyt kuitenkin toistaiseksi vain 20 ottelun mittaiseksi ja hän on pelannut seitsemänä Pohjois-Amerikassa viettämällään ammattilaiskaudellaan lähinnä AHL:ssä. Euroopassa Hamill on pelannut aiemmin myös KHL:ssä, Suomessa, Sveitsissä, Saksassa ja Ruotsissa.
Junioriura
Hamill loi suurimman osan varhaisjunioriurastaan Port Coquilamin kaupungissa. Everett Silvertips varasi hänet koko WHL:n varaustilaisuuden kolmantena pelaajana vuonna 2003. Hamill pelasi kauden 2003–2004 vielä suurimmaksi osaksi PIJHL-liigaa Coquitlam Buckaroosin joukkueessa, mutta nousi loppukaudesta myös Silvertipsiin, jonka kanssa hän eteni aina WHL:n finaaleihin saakka. Medicine Hat Tigers vei kuitenkin Ed Chynoweth Cupin otteluvoitoin 4–0. Ensimmäisellä kokonaisella WHL-kaudellaan 2004–2005 Hamill teki 57 runkosarjaottelussa 33 tehopistettä. Kaudella 2005–2006 hän oli tehoilla 21+38=59 Silvertipsin toiseksi paras pistemies Shaun Heshkan kanssa ja voitti joukkueen sisäisen tehotilaston lukemalla +18. Kevään 2006 pudotuspeleissä Hamill oli Silvertipsin paras pistemies ja syöttäjä tehoilla 3+11=14.
Kaudella 2006–2007 Hamill nousi Silvertipsin varakapteeniksi. Hän voitti koko WHL:n piste- ja syöttöpörssin tehoilla 32+61=93, joilla Hamill nousi myös Silvertipsin seurahistorian kaikkien aikojen eniten yhdessä kaudessa teho- ja syöttöpisteitä tehneeksi pelaajaksi. Sittemmin Josh Winquist sivuutti hänen piste-ennätystään kaudella 2013–2014. Tammikuussa 2007 Hamill teki 12 ottelussa 24 tehopistettä ja palkittiin WHL:n kuukauden pelaajana. 22.–28. tammikuuta välisenä aikana hän teki neljässä ottelussa peräti 13 tehopistettä ja palkittiin liigan viikon pelaajana. Hamill pelasi kauden aikana myös CHL Top Prospects Gamessa. Hänet palkittiin pistepörssin voitostaan kauden päätteeksi Bob Clarke Trophylla sekä valittiin WHL:n läntisen konferenssin ensimmäiseen tähdistökentälliseen. Hamill valittiin myös koko CHL:n ensimmäiseen tähdistökentälliseen.
Hamill johtaa Everett Silvertipsin kaikkien aikojen runkosarjan piste- ja syöttöpörssiä tehtyään yhteensä 250 ottelussa tehot 87+175=262. Hän on pistepörssissä peräti 60 tehopistettä Josh Winquistia edellä. Hamillilla on myös joukkueen seurahistoriassa eniten pelattuja playoff-otteluita (62) sekä tehopisteitä (37) ja syöttöjä (27). Hän johti WHL-uransa päätteeksi myös Silvertipsin kaikkien aikojen runkosarjan maalipörssiä ja pelattujen otteluiden tilastoa, mutta nämä ennätykset on sittemmin rikkonut kuitenkin useampi pelaaja.
Ammattilaisura
Varsinaisella AHL:n tulokaskaudellaan 2008–2009 Hamill teki Providence Bruinsin paidassa 65 runkosarjaottelussa tehot 13+13=26 sekä 16 playoff-ottelussa tehot 1+5=6. Kaudella 2009–2010 hän oli tehoilla 14+30=44 joukkueen toiseksi paras pistemies Mikko Lehtosen jälkeen. Hamill teki NHL-debyyttinsä Boston Bruinsissa runkosarjan viimeisellä kierroksella 11. huhtikuuta 2010 vieraissa Washington Capitalsia vastaan. Hän sai ottelussa jääaikaa 12.08 minuuttia ja keräsi myös yhden syöttöpisteen. Kaudella 2010–2011 Hamill oli tehoilla 9+34=43 Providencen toiseksi paras pistemies Jamie Arnielin jälkeen. Hän jakoi myös vakiokokoonpanoon pelaajista joukkueen sisäisen tehotilaston voiton Maxime Sauvén kanssa lukemalla +6. Hamill pelasi kauden aikana myös kolme NHL-ottelua tehden yhden syöttöpisteen. Hänet kutsuttiin kevään 2011 pudotuspeleissä Boston Bruinsin harjoitusvahvuuteen. Hamill ei pelannut ainuttakaan playoff-ottelua, eikä näin ollen voittanut joukkueen mukana Stanley Cupia, mutta hän sai kuitenkin itselleen Stanley Cup -sormuksen.
Kaudella 2011–2012 Hamill nousi Providencen varakapteeniksi. Hän pelasi kauden aikana NHL:ssä 16 runkosarjaottelua tehden kaksi syöttöpistettä. Toukokuussa 2012 Boston Bruins kauppasi Hamillin oikeudet Washington Capitalsiin vaihdossa Chris Bourqueen. Heinäkuussa 2012 hän teki vuoden mittaisen jatkosopimuksen Capitalsin kanssa. Hamill aloitti kauden 2012–2013 osaksi myös NHL:n työsulun vuoksi AHL-joukkue Hershey Bearsissa. Pari viikkoa NHL-kauden alkamisen jälkeen tammikuun 2013 lopulla hänet kaupattiin Florida Panthersiin vaihdossa Casey Wellmaniin. Hamill pelasi farmijoukkue San Antonio Rampagessa, kunnes huhtikuussa 2014 Panthers lainasi hänet loppukaudeksi toiseen AHL-joukkueeseen, Milwaukee Admiralsiin. Hamill ei pelannut kauden aikana otteluakaan NHL:ssä.
Heinäkuussa 2013 Hamill teki vuoden mittaisen ja kaksisuuntaisen sopimuksen Vancouver Canucksin kanssa. Hän pelasi farmijoukkue Utica Cometsissa, kunnes Canucks purki Hamillin sopimuksen joulukuussa 2013. Jouluaattona hän teki loppukauden kattaneen sopimuksen KHL-joukkue Barys Astanan kanssa.
Kaudeksi 2014–2015 Hamill siirtyi vuoden mittaisella sopimuksella SM-liigajoukkue Hämeenlinnan Pallokerhoon. Hän teki ammattilaisuransa ensimmäisen kypärätempun 17. syyskuuta 2014 Oulun Kärppiä vastaan. Hamill keräsi ottelussa myös yhden syöttöpisteen. Hänen toinen osumansa jäi HPK:n 6–2-voittoon päättyneen ottelun ratkaisumaaliksi. Hamill palkittiin ottelun Ilta-Sanomien kolmen tähden tähtipelaajana sekä Raimo Ranta ja Veikko Pulli valitsivat hänet legendojen tähtien ykköstähdeksi. Hieman epätasaisenkin kauden pelannut Hamill oli lopulta HPK:n toiseksi paras pistemies Eero Somervuoren kanssa tehoilla 16+19=35.
Hamill siirtyi kauden 2015–2016 kynnyksellä aluksi kahden viikon mittaisella sopimuksella Sveitsin National League A:n Fribourg-Gottéroniin. Hän pelasi joukkueessa yhdeksän ottelua ja siirtyi lokakuussa 2015 samassa liigassa pelaavaan HC Ambrì-Piottaan kuukauden mittaisella ja loppukauden option sisältäneellä sopimuksella. Marraskuussa Hamillin sopimusta jatkettiin kauden loppuun. Jo joulukuussa hän siirtyi kuitenkin loppukauden sopimuksella kauden kolmanteen seuraansa, Saksan DEL-liigan Iserlohn Roostersiin.
Marraskuussa 2016 Hamill siirtyi loppukauden 2016–2017 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin oltuaan alkukauden ilman sopimusta. Kaudeksi 2017–2018 hän siirtyi vuoden mittaisella sopimuksella Norjan GET-ligaenin Lørenskog IK:hon.
Maajoukkueura
Hamill pelasi U-18 Junior World Cupissa vuonna 2005, jolloin hän voitti kultaa. Hamill edusti samana vuonna myös Canada Pacificin joukkuetta World U-17 Hockey Challengessa, joka päättyi hopeaan. Hän pelasi myös alle 20-vuotiaiden Super Seriesissa vuonna 2007.
Eric A. Boe
Eric A. Boe (s. 1. lokakuuta 1964) on yhdysvaltalainen astronautti. Hän syntyi Miamissa Floridassa mutta vietti nuoruusvuotensa Atlantassa Georgiassa.
Zach Hamill
Maajoukkueura
Hamill edusti myös Kanadan A-maajoukkuetta Deutschland Cupissa vuonna 2014.
Panda (makeisvalmistaja)
thumb|Pandan tehdasrakennukset vuonna 2008 thumb|Pandan lakritsimakeisten nykyinen logo. thumb|Pandan lakritsimakeisten entinen logo. Panda on Suomen toiseksi suurin makeisvalmistaja. Sen tehdas sijaitsee Jyväskylän Vaajakoskella. Panda tunnetaan erityisesti suklaakonvehdeista ja lakritsista. Se on nykyisin osa Orkla Confectionery & Snacks -yhtiötä.
Zach Hamill
Muuta
Hamillin vanhemmat ovat Scott ja Lonnie ja hänellä on myös sisarukset Carson ja Paisley, joista ensimmäisenä mainittu on pelannut myös jääkiekkoa.
Eric A. Boe
Koulutus
Boe valmistui vuonna 1983 Henderson High Schoolista Chambleessa Georgiassa. Vuonna 1987 hän suoritti alemman korkeakoulututkinnon United States Air Force Academyssa. Vuonna 1997 hän jatkoi opintojaan Georgia Institute of Technologyssä, josta hän valmistui sähkölaitetekniikasta.
Panda (makeisvalmistaja)
Pandan omisti alun perin SOK. Myöhemmin se toimi nimellä Panda Oy tehtaan johdon ostettua sen itselleen. Sittemmin Pandan osti norjalaiseen Orkla-konserniin kuuluva Orkla Foods Finland. Vuoden 2013 lopussa Panda sulautui Chips Ab:hen, jonka nimeksi muutettiin Orkla Confectionery & Snacks Finland Ab.
Pandan osuus Suomessa myydyistä makeisista on kahdeksan prosenttia. Panda on markkinajohtaja lakritsituotteissa. Suomen lisäksi yhtiön tärkeimpiä markkina-alueita ovat Pohjoismaat, Pohjois-Amerikka, Iso-Britannia ja Keski-Eurooppa.
Eric A. Boe
Sotilasura
Boe aloitti lentosotakoulussa vuonna 1987. Seuraavana vuonna hän suoritti Euro-NATO-yhteiskoulutuksen Sheppard Air Force Basessa Teksasissa. Valmistuttuaan hän sai siirron Clark Air Baseen Filippiineille 3. lentolaivueeseen taisteluvalmiiksi F-4E-lentäjäksi. Vuonna 1991 hän toimi lennonopettajana 49. ja 50. lentolaivueessa Columbus Air Force Basessa Mississipissä. Vuonna 1994 Boe sai siirron 60. lentolaivueeseen Eglin Air Force Baseen Floridaan, missä hän toimi F-15C lentokomentajana. Tuolloin hänelle kertyi kaikkiaan 55 taistelutehtävää Irakissa. Vuonna 1997 hän liittyi USAF:n koelentäjäkouluun (Edwards AFB, California). Valmistuttuaan hän sai komennuksen ilmaan suuntautuvien ohjusten kehitystyön valvojaksi (46. koelentolaivue, Eglin Air Force Base, Florida), missä toimessa ollessaan hän lensi kaikilla eri F-15:n malleilla ja UH-1N-helikopterilla. Hänelle kertyi yli 3 000 lentotuntia 40:ssä eri lentokoneessa.
Panda (makeisvalmistaja)
Alkuvaiheet
SOK perusti Pandan vuonna 1920. Nimenä silloin oli yksinkertaisesti SOK:n makeistehdas. Vuonna 1929 se muutti margariinitehtaan viereen rakennettuun jatko-osaan. Alkuvuosina tuotevalikoimissa oli vain kovia karamelleja ja marmeladia. Uudessa rakennuksessa aloitettiin suklaan valmistus ja lakritsia alettiin valmistaa seuraavalla vuosikymmenellä. Sotavuosina tuotevalikoima supistui ja vuoden 1942 lopulla tarjolla oli vain porkkanamarmeladia, mutta pula-aikana senkin kysyntä oli suurta. Sodan jälkeen säännöstely hankaloitti makeistuotantoa, mutta 1950-luvulle tultaessa tämäkin helpottui ja alkoi alan voimakas kasvu.
Eric A. Boe
Ura NASAssa
Eric A. Boe valittiin lentäjäksi NASAan heinäkuussa vuonna 2000. Hän aloitti Lyndon B. Johnson Space Centerissä elokuussa 2000, ja kahden vuoden koulutusjakson jälkeen hän toimi kehittyneiden ajoneuvojen ja avaruusasematoimintojen osastoissa. Hänen tämänhetkinen tehtävänsä on tulevien avaruusalusten hallintalaitteiden ja näyttölaitteiden kehittäminen. Boe suoritti teknisiä tehtäviä, kunnes hänet nimettiin avaruuslennolle. Hän osallistui pilottina avaruussukkula Endeavourin lennolle STS-126 14. marraskuuta 2008 ja Discoveryn viimeiselle lennolle STS-133 helmi-maaliskuussa vuonna 2011.
Panda (makeisvalmistaja)
1970–90-luvut
Vuonna 1995 Panda myytiin norjalaisomistukseen, mutta tehtaan johto osti pääomasijoittajan kanssa yrityksen takaisin suomalaisomistukseen vuonna 2000.
2000-luku
Vuonna 2005 Panda myytiin norjalaiseen Orkla-konserniin kuuluvalle Felix Abballe. Vuonna 2009 se liittyi Maailman kaakaojärjestön jäseneksi.
Kesällä 2011 valmistui Pandan uudemman tehtaan laajennus ja yrityksen kaikki tuotanto siirrettiin tähän rakennukseen. Alkuvuodesta 2012 vanhasta tehdasrakennuksesta purettiin kaikki siihen myöhemmin rakennetut lisäosat ja jäljelle jätettiin vain alkuperäinen vuonna 1929 valmistunut osa, joka on suojelukohde. Purettujen osien paikalle rakennettiin S-market. Parhaimmillaan tehdas työllistää yli 300 työntekijää ja keskimäärin 275 työntekijää. Tehtaan yhteydessä toimii lisäksi tehtaanmyymälä.
Panda keskittyy nykyisin lähinnä suklaan ja lakritsin valmistukseen mutta harjoittaa myös jonkin verran maahantuontia (esim. Kalevin tuotteita).
Yritysvastuu
Suomalaisen suklaateollisuuden lapsityövoiman käyttö nousi julkisuuteen vuonna 2011. Pandan silloisen toimitusjohtajan Kari Harilan mukaan heillä ei ollut lapsityövoiman käytöstä tietoa, mutta epäilyjä oli.
Panda sanoo tukevansa vastuullista kaakaon viljelyä. Vastuullisuussertifikaateista se käyttää UTZ-sertifiointia Panda Tekee Hyvää -valikoimassaan. UTZ-sertifiointijärjestelmän valvonta kuitenkin ontuu. Joulukonvehdeissa ei ole lainkaan sertifiointia. Pandan markkinointi- ja viestintäjohtaja Ritva Mäenpää kertoo, että sertifioimattoman suklaan vastuullisen tuotannon varmistaminen ei ole mahdollista.
Tuotteita
Vuonna 2009 Pandan Juhlapöydän konvehtirasia valittiin Iltalehden äänestyksessä Suomen suosituimmaksi joulusuklaarasiaksi.
Vuonna 2010 Panda valmisti yhteistyössä ruotsalaisen suklaayhtiö Cloettan kanssa prinssi Danielin ja kruununprinsessa Victorian häihin peräti 270 000 "kuninkaallista konvehtirasiaa", joissa on hääparin kuva. Konvehteja myytiin häiden alla ja hääpäivänä.
Mikko Hyyrynen
Mikko Hyyrynen (s. 1. marraskuuta 1977 Lappeenranta) on suomalainen jalkapalloilija ja jalkapallovalmentaja. Hän oli pelipaikaltaan hyökkääjä.
Ura
Hyyrynen aloitti Veikkausliiga-uransa FC Lahdessakaudella 2001, tehden ensiesiintymisensä 22. huhtikuuta 2001 Valkeakosken Hakaa vastaan pelatussa ottelussa. Lahdesta hän siirtyi vuonna 2002 Ykkösessä pelanneeseen TPS:aan, joka sittemmin tosin nousi kyseisen kauden päätteeksi Veikkausliigaan. Hyyrynen edusti TPS:aa viisi kautta ennen siirtymistään Myllykosken Palloon kaudeksi 2007. Sieltä matka jatkui kahdeksi kaudeksi FF Jaroon. Kausi 2008 oli maalien muodossa Hyyryselle menestyksekäs, sillä hän voitti Iltalehden leijonapörssin ja oli yhdellätoista maalillaan liigan kolmanneksi paras maalintekijä.
Hyyrynen siirtyi kaudeksi 2010 JJK:hon, jonka kanssa hän teki kahden vuoden sopimuksen marraskuussa 2009. Hän pelasi Jyväskylässä kaksi kautta ja saavutti sinä aikana yhden pronssimitalin vuonna 2011. Kaudeksi 2012 hän palasi jälleen Turun Palloseuraan, voittaen ensimmäisenä vuotenaan jälleen pronssia.
Hyyrynen on pelannut kaksi ottelua Suomen A-maajoukkueessa.
Vuonna 2013 Hyyrynen aloitti TPS:ssä pelaamisen ohella valmennustehtävissä, kun hän valmensi seuran yhteistyöseura Åbo IFK:ta Kakkosessa. Kaudeksi 2014 hän siirtyi TPS:n A-juniorien päävalmentajaksi.